Tisovník

Tisovník je rieka na juhu stredného Slovenska, preteká územím okresov Detva a Veľký Krtíš. Je to významný pravostranný prítok Ipľa, má dĺžku  a povodie s plochou . Je tokom III. rádu a priemerná lesnatosť povodia je 40%.

Prameň 
Pramení v pohorí Javorie na severozápadnom svahu Javoria () v nadmorskej výške približne

Opis toku 
Sprvu tečie na severozápad, v nadmorskej výške  priberá svoj prvý prítok sprava a stáča sa na juhovýchod. Preteká kopaničiarskou oblasťou s viacerými roztrúsenými samotami obce Horný Tisovník. Pri osade Kostolné priberá zľava Starohutský potok a vstupuje do Krupinskej planiny. Preteká obcami Horný Tisovník, Dolný Tisovník a Červeňany, pri obci Šuľa priberá Madačku zľava a ďalej tečie na juh. Až k obci Príboj meandruje, následne preteká okrajom obce Senné, z pravej strany priberá Strehovicu, tečie cez Brusník a opäť meandruje. 

Ďalej sa stáča na juhovýchod a vteká do Ipeľskej kotliny, tečie okolo obcí Horná Strehová, Slovenské Kľačany, Vieska a Dolná Strehová. Zľava priberá Ľuboreč a prerezáva sa cez Pôtorskú pahorkatinu. Z pravej strany, neďaleko obce Muľa, priberá svoj najvýznamnejší prítok, Starú rieku, a na katastrálnom území tej istej obce ústi v nadmorskej výške cca  do Ipľa.

Povodie Tisovníka podľa prítokov (v smere toku) 
Tisovník (P - pravostranné prítoky, Ľ - ľavostranné prítoky)
Starohutský potok Ľ
Madačka Ľ
Suchá Strehová Ľ
Ábelovský potok Ľ
Strehovica P
Kakatka Ľ
Kavčí potok Ľ
Babí potok P
Chrtiansky potok P
Ľuboreč Ľ
Riečka P
Medzné Ľ
Stará rieka P
Brožkov potok Ľ
Leštiansky potok P
Hrádocký potok P
Koprovnica Ľ
Slatinka P
Dobrá voda P
Lipovník P
Lomský potok Ľ
Brezovský potok P

Referencie

Externé odkazy 
 Prameň na turistickej mape

Rieky na Slovensku
Povodie Ipľa
Vodné toky v okrese Detva
Vodné toky v okrese Veľký Krtíš